Jeg kan på ingen måde anbefale denne dyrlæge til nogen. Dette bliver en længere historie, men for at opsummere så er det den mest uprofessionelle oplevelse jeg har haft, hvor dyrlægerne modarbejder hinanden. De gjorde et meget trist forløb endnu værre og super forvirrende, end det burde have været. Punkvis kommer her mine klagepunkter. Det drejede sig om min kat, som ikke spiste særlig meget samt kastede meget op.- Det første klagepunkt består i, at min kat får taget blogprøver i klinikken af Dyrlæge 1 og kommer hjem med tre barberede steder og ikke kan gå på sine ben den første time, hun er hjemme. Dette tyder på en alt for hårhændet behandling af katten.- Dyrlæge 1 tager på ferie, og Dyrlæge 2 tager over. Efter en undersøgelse hos Dyrlæge 2, får hun tilføjet noget medicin til listen, Dyrlæge 1 allerede har ordineret. - Efter nogle dage på den nye medicin ringer jeg for at stille nogle spørgsmål til behandlingen. Her får vi fat på Dyrlæge 3 (klinikindehaveren), som fortæller os, at (næsten) alt hvad der er gjort indtil nu af Dyrlæge 1 og 2 nu har været helt forkert. Indtil dette tidspunkt har jeg tvangsfodret katten hver tredje time i over en uge, og dette fortæller Dyrlæge 3 har været helt forkert. Derudover fortæller Dyrlæge 3, at den medicin katten får kan være meget skadelig at kombinere i længden, og det kun gøres i yderste nødstilfælde, hvilket jeg ikke blev informeret om, så jeg kunne holde øje med eventuelle symptomer. Dyrlæge 3 ordinerer mig noget nyt medicin, som katten nu skal tage. - Dagen efter ringer jeg til Dyrlæge 3 for at fortælle, at min kat var blevet helt skør i hovedet af den nye medicin. Hun siger, at det kan ske. Jeg beder hende om at tage sagen i egen hånd, da jeg af god grund ikke har så meget tiltro til Dyrlæge 1 og 2 grundet hendes udmeldinger. Den var hun med på og ville kigge alle de undersøgelser, vi indtil nu havde fået foretaget. Der bliver aftalt, at vi skulle komme til en konsultation med hende om nogle dage, så hun selv kunne få lov til at kigge på katten. - Vi ankommer til konsultationen for at finde ud af, at Dyrlæge 3 ikke er til stede, men Dyrlæge 1 og 2 er der for at yde en form for brandslukning efter Dyrlæge 3’s udmeldinger. De forsvarer deres handlinger, og modsiger hvad Dyrlæge 3 har sagt – og at vi skal gå tilbage til deres anbefalinger af medicin. De undskylder Dyrlæge 3’s udmeldinger med, at ”det var tidligt om morgenen, og der er altid lidt morgen-forvirring”. Dette er ekstremt uprofessionelt og uacceptabelt, når det handler om et liv. Et liv, som hang i trådene. På dette tidspunkt har jeg lagt mere end 20.000 på undersøgelser af katten. Denne konsultation var gratis, hvilket var fint, men også det mindste de kunne gøre. Dyrlæge 1 overtager sagen igen.- Nogle dage senere ringer jeg for at stille nogle spørgsmål, da kattens tilstand var forværret. Jeg får fat på receptionisten, som lover at få Dyrlæge 1 til at ringe tilbage til mig samme dag. Jeg hørte aldrig fra Dyrlæge 1 hverken på dagen eller næste dag. Min største fejl var først at skifte dyrlæge på dette tidspunkt. Så for at opsummere; min kritik går ikke på de undersøgelser, der blev foretaget af katten – de gav mening. Ej heller går kritikken på, at de ikke fandt ud af, hvad min kat fejlede – det var en meget kompliceret sag. Min kritik går på det useriøse og ekstremt uprofessionelle og ubehagelige forløb, jeg oplevede hos dem. Jeg kan ikke anbefale nogle at tage deres elskede dyr med til denne klinik. Dertil skal det også nævnes, at deres lokaler er super stressende for et dyr. Min kat har hvert fald aldrig været så stresset hos en dyrlæge, som i deres lokaler. Hele den ene væg i konsultationen består af et stort vindue ud til en stor vej med meget larm og bevægelse.  Derudover har jeg også haft en ærgerlig oplevelse hos deres søsterklinik; Curapet Nærum. Her kom jeg med min kat, efter hun havde slikket sig bar for hår på sine baglår samt på mellemgulvet. Dyrlægen mistænker kraftigt gigt efter at have mærket på hende. Derfor anbefaler hun os en gigtbehandling på 5000 kr. som foregik gennem 4 indsprøjtninger. Efter behandlingen synes vi ikke, at det havde haft nogen effekt, hvilket vi fortæller dyrlægen. Dyrlægen mener dog bestemt, at hun kan mærke en forbedring på kattens to bagben, hvorfor det bliver konkluderet, at hun har gigt. Det viser sig dog ved en senere undersøgelse, at katten intet gigt har, men har grus i blæren, hvilket kan forklare den massive slikken dernede. Mit råd til alle, der overvejer at tage hertil er ikke at tage noget for gode vare, men få undersøge dyret ordentligt, før nogle konklusioner bliver draget. Det kan, som I mit tilfælde, ende med at gøre det egentlige problem værre og pengepungen meget lettere.